"Masennusta nähdään kaikkialla – lääkkeisiin turvaudutaan liian helposti" - Kotimaa - Uutiset - MTV.fi
"Masennusta nähdään kaikkialla – lääkkeisiin turvaudutaan liian helposti" Kotimaa
Julkaistu 28.02.2013 21:27
Lääkintöneuvoksen mielestä masennuslääkkeitä määrätään liian helposti.
Masennuslääkkeiden käyttö on viimeisen kahdenkymmenen vuoden aikana kasvanut rajusti. Lääkintöneuvos Tapani Sipilän mukaan jopa 10 000 alle 19-vuotiasta syö niin sanottuja SSRI-lääkkeitä, jotka vahvistavat aivojen serotoniinin vaikutusta. 20-24-vuotiaista SSRI-lääkkeitä käyttää jopa yli 20 000 nuorta. Lääkintöneuvos pitää nuorten suurta määrää erittäin huolestuttavana. Sipilän mukaan lääkkeiden käytön kasvu johtuu siitä, että nykyään masennusdiagnoosi annetaan liian helposti. Mainos (uutinen jatkuu alla)
– Masennusta nähdään vähän kaikkialla. Mielipahasta, surusta ja alakuloisuudesta aloitetaan hyvin herkästi masennuslääkitys, näin ei tehty ennen. Masennus ei ole lisääntynyt, mutta masennuslääkkeiden käyttö on lisääntynyt hurjasti. Samoin muu masennuksen hoito on lisääntynyt. Lääkäreiden pitäisi Sipilän mielestä keskittyä siihen, että vain oikeaa masennusta hoidetaan lääkkeillä. – Kyllä lääkärin pitää joskus sanoa, että tämä ei ole sellaista masennusta, joka tarvitsee lääkehoitoa. Kyllähän nuoret tarvitsevat tukea ja apua, mutta kovin ei mielestäni tarvitse masennuslääkkeitä. (MTV3)Vahvaa masennuslääkettä määrätään nuorille varoituksista huolimatta
SS: Nuoria tappajia yhdistää lääke
Asiantuntija irtisanomisista: Nyt koetellaan ikääntyviä työmiehiä
57-vuotias teki 47 työhakemusta: Haastatteluun pääsin kun valehtelin ikäni Uusimmat uutisvideot